Xitoyning “Shanxay SIPG” klubi “Chelsi”dan Oskarni sotib oldi

“Chelsi”ning braziliyalik yarim himoyachisi Oskar faoliyatini Xitoy Super Ligasida davom ettiradi. Bu haqda “Chelsi” matbuot xizmati xabar berdi.

Tomonlar Oskarning narxi borasida kelishuvga erishgan. Uning qanchaga baholanganiga esa rasmiy saytda oydinlik kiritilmagan. Avvalroq Oskar “Shanxay SIPG”dan haftasiga 400 ming funt maosh olishi aytib o‘tilgandi.
25 yoshli futbolchi Xitoy klubi safida 4,5 yil to‘p suradi. U qishki transfer bozori vaqtida London klubini rasman tark etib, Chin o‘lkasiga yo‘l oladi, deb yozilgan xabarda.
Oskar “Chelsi” safida hozirga qadar 203 uchrashuvda ishtirok etgan bo‘lib, 38 ta gol urishga erishgandi.